**Lisa 2. Valik IBS uuringuprojekte aastatel 2019–2025**

|  |  |  |  |
| --- | --- | --- | --- |
| **Aasta** | **Toetuse summa (eurot) / projekti eelarve, omafinantseeringu summa** | **Toetuse allikas / Tellija** | **Projekt** |
| 01/2011–… | ~50 000 | Euroopa Komisjon | Euroopa Liidu integratsioonialase portaali haldamine (EWSI)Euroopa integratsioonialase veebilehe haldamine „European website on integration” (EWSI) on Euroopa Komisjoni ning Migration Policy Group (MPG) poolt koordineeritud projekt, mille eesmärgiks on sisserändajate ja rahvusvähemuste lõimumist puudutava üleeuroopalise veebilehe vastava infoga varustamine ning portaali eesmärkidega seonduva tegevuse teostamine. Balti Uuringute Instituut on alates 2010. aastast portaali Eesti koordinaatoriks ning vastutab Eestiga seonduva info kogumise, kontrollimise ning täiendamise eest ja seonduvate analüüside teostamise eest. Lisaks lõimumisalase info ja materjalide pakkumisele on veebilehele kokku koondatud ka erinevate riikide parimad praktikad integratsioonialase tegevuse valdkonnast. |
| 01/2025–12/2028 | 310 625 | Euroopa Komisjon | ClimaGenClimaGeni projekti eesmärk on tuua kokku 9 Euroopa linna (Belgrad, Gdańsk, Tartu, Torino, Trondheim, Cluj-Napoca, Eindhoven, Gernika ja Thessaloníki), et suurendada kliimakindlust ning aidata kaasa vähese süsinikuheitega ja sidusate linnade ja piirkondade kujunemisele. Linnad keskenduvad oma pilootprojektides linnaroheluse rajamisele, tehes selleks sektoriteülest koostööd ja kaasates ühisloome protsessi ka kohalikke elanikke. Täpsemalt hõlmavad IBS ülesanded kogukonna kaasamist pilootalal, samuti piloottegevuste metoodilise raamistiku väljatöötamist ning innovatsiooniprotsesside, hindamise ja tulemuste levitamise toetamist. |
| 12/2024–10/2025 | 56 800 | Haridus- ja Teadusministeerium | VÕTA kasutamise probleemid õppija ja kutse taotleja vaatesVÕTA kasutamise probleemid õppija ja kutse taotleja vaatesProjekti eesmärk on selgitada välja taotlejate teadlikkus ja kogemused VÕTA-ga, saada ülevaade VÕTA kasutamise vähesuse põhjustest ning pakkuda parenduskohti ja võimalusi VÕTA kasutamise edendamiseks. |
| 12/2024–05/2025 | 29 450 | Sotsiaalministeerium | Ulatusliku psühhosotsiaalse kriisiabi pakkumise analüüsUuringu eesmärk on kaardistada PSK hetkeolukord (meetodid ja valupunktid kohalikes omavalitsustes) ja selle põhjal koostada ettepanekud, kuidas ulatuslikes kriisides paremini toimida ning PSK-d kiiremini ja mobiilsemalt pakkuda. |
| 11/2024–02/2025 | 22 300 | Tallinna Sotsiaal- ja Tervishoiuamet | Tallinna sisserändaja väärtusruumi ja identiteedi muutus ja selle seos kohalike teenuste kasutamisegaAnalüüsime alates 2016. aastast Tallinna saabunud sisserändajate kohanemist ja lõimumist, keskendudes kohalike teenuste rollile. |
| 08/2024–08/2025 | 39 000 | Justiitsministeerium | Kasutajakeskse infomaterjali „Kinnipeetava teekond vanglas“ väljatöötamineKinnipeetavate teekonna mõistmiseks ja toetamiseks rakendatakse erinevaid tänapäevaseid meetodeid, näiteks teenusedisaini ja õigusdisaini, et analüüsida kinnipeetavate vajadusi ning töötada välja selged ja motiveerivad materjalid. |
| 08/2024–01/2025 | 31 000 | Integratsiooni Sihtasutus | Määratlemata kodakondsusega elanike uuringUuring mõistmaks määratlemata kodakondsusega Eesti elanike takistusi kodakondsuse taotlemisel ja leida viise kodakondsuse taotlemise soodustamiseks. |
| 11/2024–02/2025 | 9600 | Integratsiooni Sihtasutus | Keeleõppe eesmärgil tööjõulähetusprogrammi 2024. a tegevuste analüüsAnalüüs keeleõppe eesmärgil tööjõulähetusprogrammi ehk nn keelelähetuse senise tegevuse osas, mille tulemustele lähtudes on võimalik vajadusel muuta või täienda programmi mudelit ja tegevusi 2025. aastal |
| 09/2023–09/2024 | 75 000 | Tervise Arengu Instituut | Õpetajate sotsiaal-emotsionaalse pädevuse arengut toetavate koolituskursuste hindamisuuringUuringu eesmärk on hinnata kahe koolituskursuse – Gordoni õpetajate kooli ja Vaikuseminutite teadliku õpetaja kursuse – elluviimist ja teostatavust, kursuste võimalikku mõju õpetajate sotsiaal-emotsionaalsele pädevusele, kursuste rakendustäpsust ning sotsiaal-emotsionaalse pädevuse arendamist ja kasutamist soodustavaid ja takistavaid tegureid. Koolituskursuste mõju, seejuures sotsiaal-emotsionaalse pädevuse arendamise hindamiseks töötatakse esmalt välja mõõtevahend, mida seejärel kasutatakse kursuste mõju hindamiseks. Hindamise käigus antakse omakorda ka hinnang välja töötatud mõõtevahendile ja kohendatakse seda vajaduse korral tulevikus kasutamiseks. |
| 08/2023–08/2026 | 1 100 848  IBS osa 203 524 | Euroopa Komisjon | CeMeWE (Central Baltic Mentoring for Migrant Women seeking Employment)CeMeWE (Central Baltic Mentoring for Migrant Women seeking Employment) ühendab partnereid Eestist, Lätist, Soomest ja Rootsist. Projekti eesmärk on välja töötada mudel suurendamaks sisserändajatest naiste tööalast konkurentsivõimet. Mudeli eesmärk on aidata neil naistel ületada individuaalseid, koduseid ja ühiskondlikke takistusi. Projekt aitab sihtrühmal aru saada nende tööhõivevõimalustest ja oskuste suurendamisest täpselt määratletud tegevuskava järgi. |
| 06/2023–12/2024 | 31 000 | Centre for East European and International Studies (ZOiS) | Migratsioon ja Venemaa: ajalooliste narratiivide põlvkondadevaheline edasikandumine Eestis (MoveMeRU)Uuring on rahvusvaheline, seda viiakse paralleelselt läbi kolmes riigis, milles on 20. sajandi jooksul kujunenud välja erinev suhtumine rändesse Venemaalt: Saksamaal, Kanadas ja Eestis. Projekt aitab paremini mõista erinevusi ja sarnasusi ajalooliste narratiivide põlvkondadevahelises edasiandmises nii sisserändetaustaga ja kui ka ilma sisserändetaustata peredes ning annab olulist teavet selle kohta, millised tegurid toetavad või takistavad side tekkimist elukohariigiga. |
| 10/2022–01/2023 | 30 000 | Siseministeerium | Rahvusvahelise kaitse taotlejate ja tagasisaadetavate nõustamisteenuse analüüs Uuringu eesmärkide saavutamiseks toetuti sekundaarallikate analüüsile ning kombineeriti erinevaid kvalitatiivseid meetodeid – individuaalintervjuusid  ja fookusrühmaintervjuusid nii siht- kui sidusrühmaga. Lisaks valideeriti tulemusi rahvusvahelise kaitse taotlejate, saajate ja tagasisaadetavate nõustajate ning menetlejatega, sh Siseministeeriumi esindajatega.  Viide projektile: https://www.ibs.ee/projektid/rahvusvahelise-kaitse-taotlejate-ja-tagasisaadetavate-noustamisteenuse-analuus/ |
| 10/2022– 04/2023 | 46 000 | Kultuuriministeerium | Eesti keele õppe korraldus piiratud keelekeskkondades: kestlike ja tõhusate terviklahenduste loomine Selle uuringu eesmärk on tuvastada, millised on kolme sihtrühma (vähelõimunud püsielanikud, pererände põhjustel Eestisse tulnud ning ajutise kaitse saajad) eripärad, nt soodustavad tegurid, takistused, motivatsioon ning keskkonnast tulenevad tegurid seoses eesti keele õppega ning kuidas suurendada erinevate keeleõppeteenustega aktiivse keeleoskusega inimeste osakaalu nimetatud sihtrühmade hulgas.  Viide projektile: https://www.ibs.ee/projektid/eesti-keele-oppe-korraldus-piiratud-keelekeskkondades-kestlike-ja-tohusate-terviklahenduste-loomine/ |
| 09/2022–04/2023 | 26 400 | Haridus- ja Teadusministeerium | Noortevaldkonna töötajaskonna töötingimused: hetkeseis ja väljakutsed Noorsootöö olulisemaks kitsaskohaks on jätkuvalt professionaalse ja motiveeritud töötajaskonna olemasolu ning järelkasv, mille tagamisel on oluline roll just motivatsioonil ja töötingimustel. Seetõttu on uuringu eesmärk välja selgitada noortevaldkonna töötajaskonna (v.a riigi vastavates ametkondades töötajad) suurus ja koosseis ning saada põhjalik ülevaade pikaaegselt ja püsivalt noortega töötavate spetsialistide töötingimustest, -keskkonnast ja -korraldusest, töömotivatsioonist, tööalasest enesearengust ja selle võimalustest ning tagasisidesüsteemi praktikatest.  Viide projektile: https://www.ibs.ee/projektid/noortevaldkonna-tootajaskonna-tootingimused-hetkeseis-ja-valjakutsed/ |
| 08/2022–05/2023 | 60 000  IBS: 33 000  TÜ: 27 000 | Kultuuriministeerium | ESF kohanemis- ja lõimumismeetme lõpphindamineSelleks, et parandada Eestisse saabuvate inimeste lõimumist ja suurendada nende heaolu, ning selleks, et Eesti ühiskond oleks oma mitmekesisuses sidus, on oluline pöörata tähelepanu selle sidususe edendamisele ja vastavate tegevuste arendamisele. Seda on Eesti riik oma poliitikaga ka ellu viinud ning olulist rolli mängib selles ELi struktuurivahendite toetatud kohanemis- ja lõimumismeede. Käesolevas lõpphindamises hinnatakse meetme (tegevuste) asjakohasust, tulemuslikkust, tõhusust ja jätkusuutlikkust.Viide projektile: https://www.ibs.ee/projektid/esf-kohanemis-ja-loimumismeetme-lopphindamine/ |
| 07/2022–10/2022 | 8000 | Integratsiooni Sihtasutus | “Eesti keele õpe kolmandate riikide kodanikele“ mõju-uuring Eestis elavate kolmandate riikide kodanike kohanemine ja siin elavate inimeste lõimimine on olnud Eesti poliitilise tegevuskava oluliseks eesmärgiks. Seda ilmestab fakt, et lõimumismonitooringuid on läbi viidud juba üle 20 aasta. Neist ja teistest uuringutest on jäänud kõlama, et eesti keele ebapiisav oskus on üks peamisi lõimumist pidurdavaid tegureid. Seetõttu ongi kolmandate riikide kodanike eesti keele õppesse panustatud palju nii Eesti riigi eelarvest kui ka rahvusvaheliste projektide kaudu. Keeleõpe peab aga ennekõike lähtuma sihtrühma vajadustest, mida on uuritud mitmete varasemate uuringutega ning mille tulemustega on arvestatud eesti keele õppe arendamisel.  Uuringus kombineeritakse kvantitatiivseid ja kvalitatiivseid andmekogumise ja -analüüsi meetodeid. Keeleõppijate seas viiakse läbi küsitlus ja fookusgrupi intervjuud  Viide projektile: https://www.ibs.ee/projektid/eesti-keele-ope-kolmandate-riikide-kodanikele-moju-uuring/ |
| 05/2022–12/2022 | 28 500 | Sotsiaalministeerium | Kaugtöö välisriikide praktika analüüs Käesoleva uuringu eesmärgiks on saada põhjalik ülevaade, milline on olnud kaugtöö areng maailmas ning milliseid tööandjatele ja töötajatele suunatud kaugtööd soodustavaid meetmeid ja sekkumisi ning milliste tulemuste ja mõjuga on erinevates riikides rakendatud. Lisaks uuritakse kaugtööga kaasneva mõju kohta laiemalt ning negatiivse mõju maandamise meetmete kohta. Läbivalt arvestatakse nii olukorraga enne COVID-19 pandeemiat kui ka selle ajal. Seejuures on eesmärgiks leida, millised rakendatud meetmetest ja sekkumistest võiksid kasulikud olla ka Eestis jaoks.  Tulemusi ja ettepanekuid arutletakse uuringu lõppfaasis huvitatud sihtrühmadega ühises valideerimisseminaris Viide projektile: https://www.ibs.ee/projektid/kaugtoo-valisriikide-praktika-analuus/ |
| 02/2022–04/2022 | 4200 | Vabaühenduste Liit | **Vabaühenduste Liidu kui huvikaitseorganisatsiooni tegevuste hindamine**  Vabaühenduste Liit ühendab avalikes huvides tegutsevaid vabaühendusi ja töötab selle nimel, et Eestis oleks mõjus kodanikuühiskond, kus inimesed tahavad, saavad ja oskavad osalemise ning koostöö kaudu ühiskondlikke muutusi juhtida. Üheks Vabaühenduste Liidu tegevuseks on huvikaitse: Vabaühenduste Liit räägib kaasa seadusloomes, hoiab silma peal vabaühenduste tegevust mõjutaval ning seisab selle eest, et avalike otsuste tegemises saaks kaasa rääkida need, keda otsused päriselt puudutavad.  Viide: https://www.ibs.ee/projektid/%EF%BF%BCvabauhenduste-liidu-kui-huvikaitseorganisatsiooni-tegevuste-hindamine/ |
| 02/2022–12/2022 | 62 100 | Sotsiaalministeerium | Alternatiivsete nikotiinitoodete tarbimise uuring Uuringu  eesmärk  on  analüüsida  erinevate  alternatiivsete  nikotiinitoodete kasutamist,  sh  nikotiini-  ja  tubakatoodete koostarbimise ulatust Eesti elanike, eriti noorte seas, ning saada teada erinevate toodete tarbimise põhjustest, toodete omaduste ning nendega seotud  hoiakute  ja  uskumuste  mõjust  tarbimisele  ning  sellest,  kuidas info erinevatest toodetest potentsiaalse tarbijani jõuab.  Uuringu  käigus  luuakse  alternatiivsete  nikotiinitoodete  tarbijate  profiilid ning töötatakse välja  vastavalt sellele potentsiaalsed sekkumised, mida võiks Eestis rakendada, et ennetada ja/või vähendada  alternatiivsete nikotiinitoodete tarbimist, sh eriti noorte seas.  Viide: https://www.ibs.ee/projektid/alternatiivsete-nikotiinitoodete-tarbimise-uuring/ |
| 01/2022 | 69 000 | Kultuuriministeerium | E-koolitused ja videomaterjalid pikaajalise viisa alusel Eestisse saabunud kolmandate riikide kodanikele Projekti eesmärk on tagada Eestis pikaajalise D-viisa ja lühiajalise töötamise raames saabunud kolmandate riikide kodanikele Eestis töötamiseks ja esmaseks kohanemiseks vajalikud aja- ja asjakohased teadmised. Viide projektile: https://www.ibs.ee/projektid/e-koolitused-ja-videomaterjalid-pikaajalise-viisa-alusel-eestisse-saabunud-kolmandate-riikide-kodanikele/ |
| 12/2021–07/2022 | 56 000 | SA Eesti Teadusagentuur  Liina Eek  Liina.eek@etag.ee | **Teaduse tippkeskuste meetme hindamine**  Uuringu eesmärk on tippkeskuste meetme mõju ja tulemuslikkuse hindamine ning selle alusel soovituste tegemine jätkutegevusteks tippkeskustega. Uuringuga soovitakse teada saada, kuivõrd edukalt on tippkeskuste meetmega tugevdatud Eesti teaduse taset ning koostöö- ja konkurentsivõimet ning mida tuleks tulevikus teisiti teha.  Hindamine toetub peamiselt olemasoleva infole ja sekundaarallikate analüüsile, sh projektidega seotud aruandlusele, ning kvalitatiivsele andmekogumisele – (rühma)intervjuud ja fookusgrupi intervjuud tippkeskuste juhtide, teadustöötajate ja doktorantidega, aga ka meetme väljatöötajate, rakendajate ning valdkondlike ekspertidega. Hindamisse on kaasatud nõustamisrollis ka välisekspert.  Viide: https://www.ibs.ee/projektid/teaduse-tippkeskuste-meetme-hindamine/ |
| 10/2021– 03/2026 |  | Euroopa Komisjon | oPEN Lab: energiapositiivsete naabruskondade loomise projekt Projekti laiem eesmärk on tuvastada jäljendatavad, majanduslikult tasuvad lahenduste paketid, mida testida integreerituna linnakeskkonnas ja mille abiga rajada energiapositiivsed naabruskonnad. Projektis on suur rõhk kasutaja-kesksel kaasaval lähenemisel, mis sisaldab ka koosloomet.  Viide projektile: https://www.ibs.ee/projektid/open-lab-energiapositiivsete-naabruskondade-loomise-projekt/ |
| 05/2021– 12/2021 | 29 665 | Kultuuriministeerium | **Uuring “Loomevaldkondade kestlikkus”**  Uuringu eesmärk on uurida erinevaid loomemajandusvaldkondi mõjutavaid trende ja töötada nende toel välja arengustsenaariumid ehk tulevikustsenaariumid, mis on oluline vahend tulevikutrendide näitamiseks ja mõtestamiseks. Arengustsenaariumite põhjal kujundatakse poliitikasoovitused loomevaldkondade kestlikkuse tagamiseks, mis on aluseks edasise kultuuripoliitika kujundamisele, sh loomevaldkondade juhtimise ja rahastamise aluspõhimõtete väljatöötamisel.  Projekti käigus viiakse läbi nii kvantitatiivse (päringud andmebaasidest, andmeanalüüs) kui ka kvalitatiivse (süvaintervjuud, fookusgrupi intervjuud, stsenaariumite loome töötubades) andmekogumise ja -analüüsi. Uuring lõpeb lõpparuande ja poliitikasoovituste ning teavitusüritusega.  Viide: <https://www.ibs.ee/projektid/uuring-loomevaldkondade-kestlikkus/> |
| 05/2021–10/2021 | 8330 + km | Sotsiaalkindlustusamet  Taimi Nilson  [Taimi.nilson@sotsiaalkindlustusamet.ee](mailto:Taimi.nilson@sotsiaalkindlustusamet.ee)  Tel: 51916630 | **Võrdlusuuring projekti “Kinniste lasteasutuste ja vangla personali teadmiste ja oskuste parandamine töös lastega” raames**  Uuringu eesmärk on leida sotsiaalprogramm(id), mis sobiks kasutamiseks, sh arendamiseks ja/või ajakohastamiseks kinnistes lasteasutustes, vanglates ja kriminaalhoolduses, et toetada abivajavate ja kõrge riskikäitumisega laste positiivset käitumist ja/või vähendada hoiakute, teadmiste või kogemuste kaudu negatiivset käitumist.  Programmide võrdluse teostamiseks analüüsitakse sekundaarallikaid, intervjueeritakse programmidega seotud ja valdkonnas töötavaid spetsialiste ning arutatakse valdkonna ekspertidega erinevate programmide võimalikku kasutamist ja efektiivsust Eestis.  Viide: https://www.ibs.ee/projektid/sotsiaalprogrammid-riskikaitumise-vahendamiseks/ |
| 12/2020–05/2021 | 21 700 + km | HARNO | **Kristjan jaagu programmi välishindamine**  Hindamise eesmärk on anda parem ülevaade Kristjan Jaagu stipendiumiprogrammi tegevuste tulemuslikkusest ja asjakohasusest sellele seatud eesmärkide valguses, mõista Kristjan Jaagu programmi kohta ja vajalikkust teiste suuremate õpirände programmide kõrval (Erasmus+, Dora Pluss) ning teha soovitusi erinevate tegevuste jätkamiseks ja õpirände meetmete kujundamiseks tulevikus, arvestades muuhulgas teiste õpirände programmide arengut. Hinnatakse perioodi 2011–2020 tegevuste tulemuslikkust ja perioodi 2017-2021 programmdokumendis kajastatud tegevuste ning töökorralduse asjakohasust. |
| 01/2021–05/2021 | 17 400 | HTM  Elsa Trumm | **Mikrokvalifikatsioonide kasutusele võtmise võimalused eesti haridus- ja kutsesüsteemis rahvusvahelisele praktikale toetudes**  Uuringu eesmärk on uurida välisriikide praktikaid mikrokvalifikatsioonide pakkumise reguleerimisel ja kasutamisel, analüüsida Eesti kutse- ja haridussüsteemi valmisolekut mikrokvalifikatsioone ehk õpiampse pakkuda ning seda, milline mikrokvalifikatsiooni süsteem sobiks Eesti konteksti kõige paremini. |
| 04/2021–08/2021 | 10 000 | MTÜ Robotex | **Robotexi mõju-uuring 2017-2019**  Käesoleva uuringu eesmärk on uurida Robotexi suurürituse mõju ja tähtsust, mõista paremini selle korraldust ja arenguvajadusi. Uuringu käigus tutvutakse sekundaarallikatega ja viiakse läbi ankeetküsitlus Robotexi üritusel osalejate ja nende juhendajate seas. Töö käigus keskendutakse järgnevatele teemadele:  Uuringu lõpptulemused annavad parema ülevaate Robotexi ürituse olulisusest, selle mõjust ja asjakohasusest osalejatele. Samuti aitavad tulemused mõista ürituse eesmärkide täitumist, kaardistada osalejate tagasisidet ja planeerida edasist arengut.  Uuringu põhjal valmib aruanne hiljemalt augusti lõpuks. Töö tellijaks on MTÜ Robotex. |
| 04/2021–07/2022 | 8766 | Tartu Linn | **Tartu noorte teadlikkus Tartu linna noortevolikogust**  Käesoleva uuringu eesmärgiks on hinnata Tartu noorte teadlikkust Tartu Linna Noortevolikogu tööst, selle tulemustest ja rollist linna noorte jaoks. Uuringu raames teostatakse sekundaarallikate analüüs ja ankeetküsitlus 14-20-aastaste noorte seas, kes on Tartu linna elanike registris või õpivad Tartu linna üldhariduskoolis või kutseõppeasutuses. |
| 04/2021–01/2022 | 55 000 | SA Eesti Teadusagentuur, HTM | **Tegevuse „Institutsionaalne arendusprogramm teadus- ja arendusasutustele ja kõrgkoolidele“ (ASTRA) tulemuslikkuse ja mõju hindamine**  Uuringu eesmärk on anda hinnang ASTRA meetme tulemuslikkusele, mõjule ning rakendamise tõhususele. Hindamise tulemusena antakse vastused kõigile hindamisküsimustele, tehakse järeldused meetme rakendamise õppetundide osas ja ettepanekud Haridus- ja Teadusministeeriumile ASTRA-tüüpi meetmete kavandamiseks ja elluviimiseks. Hindamise metoodika lähtub teooriapõhisest hindamisest, keskendudes küsimusele, kas sekkumine toob kaasa soovitud jätkusuutliku muutuse ja millistel põhjustel ning kasutades peamiselt erinevaid kvalitatiivseid meetodeid. Hindamine on jagatud kolmeks sisuliseks etapiks: 1) ettevalmistamine, esmane andmekogumine ja sekundaarallikate analüüs 2) kvalitatiivne andmekogumine 3) kombineeritud andmeanalüüs ja hindamise lõpuleviimine. |
| 11/2020 – 02/2021 | 7150 | Tartu linn | **Tartlaste tervisespordi harrastuse ja tervisespordi võimaluste uuring**  Käesoleva uuringu eesmärgiks on selgitada välja tartlaste tervisespordialane aktiivsus, eelistatud spordialad, rahulolu olemasolevate spordirajatistega ning ootused uutele tervisespordipaikadele Tartu linnas. Uuringu raames otsitakse vastuseid järgmistele küsimustele  Viide projektile: https://www.ibs.ee/projektid/eesti-valiskogukondade-ja-diasporaaliikmete-uuring/ |
| 10/2020 – 10/2021 | 40 000 | [Siseministeerium](https://www.siseministeerium.ee/et) | **Eesti väliskogukondade ja diasporaaliikmete uuring**  Uuring keskendub Eesti väliskogukondade uurimisele ja sellel on kaks eesmärki. Esiteks soovime uuringuga saada ülevaadet Eesti diasporaaliikmetest, nende arvust, taustast, hoiakutest ja ootustest Eesti riigile (sh seoses võimaliku tagasipöördumisega). Teiseks on uuringu eesmärgiks aidata kaasa poliitikaloomesse, ennekõike Üleilmse Eesti Programmi (ÜEP) ja teiste külgnevate programmide või meetmete kujundamisse. Tegemist on esimese niivõrd mastaapse uuringuga, mille käigus pöördutakse võõrsil elavate eestlaste poole. |
| 09/2020 – 12/2020 | 6500 | Eestimaa Looduse Fond (ELF), Eesti Roheline Liikumine (ERL), Keskkonnaõiguse Keskus (KÕK) | **Ida-Virumaa õiglase ülemineku koosloomeprotsess taastuvenergia- ja energiatõhususe valdkonnas**  Käesoleva protsessi raames teostas Balti Uuringute Instituut mõjuanalüüsi Ida-Virumaa roheplaani väljatöötamise käigus valminud õiglase ülemineku ettepanekutele. Roheplaani väljatöötamine oli osa Ida-Virumaa maakonna arenguplaanist (Plaan G), mis sisaldas lisaks taastuvenergia arengule ka ring-, bio- ja sinimajanduse arengut. Plaan G ise oli osa Ida-Virumaa maakonna arengustrateegiast aastateks 2019-2030+.  Viide projektile: https://www.ibs.ee/wp-content/uploads/Ettepanekud\_Roheplaani\_energeetika\_13.12.20terviktekst.pdf |
| 09/2020 – 08/2023 | 175 812 | [Euroopa Komisjon](https://ec.europa.eu/info/index_et) | **BioCannDo (ALLTHINGS.BIOPRO)**  Allthings.bioPRO on fookuses on soodustada biomajandusele üleminekut kaasavalt ja läbi koosloome protsessi. Projekti eesmärgid on:  Projektis on IBS vastutav seitsmenda tööpaketi eest, mille tegeleb projekti ja projekti mõju hindamisega. IBS põhiülesandeks on luua raamistik projekti erinevate tegevuste ja tulemite ning nende edukuse hindamiseks, sh hinnata tegevuste toimumist reaalajas kui ka kogu projekti edukust terviklikult. Osana hindamisest organiseerib IBS ka töötoad projektis arendatud mobiilimängu testimiseks ja panustab projekti eetikajuhiste koostamisse.  Projekti koduleht: <http://www.allthings.bio/> |
| 08/2020 – 10/2020 | 3300 | Integratsiooni Sihtasutus  Anastassia Tuuder  E-post: anastassia.tuuder@integratsioon.ee  Tel: + 372 659 9 853 | [**Eesti keele õpe kolmandate riikide kodanikele Eestis**](https://www.ibs.ee/projektid/kaimasolevad-projektid/eesti-keele-ope-kolmandate-riikide-kodanikele-eestis/)  Pakkumaks kvaliteetsemat eesti keele õpet, mis vastab paremini sihtrühma vajadustele ja eelistustele, soovis INSA viia läbi uuringu, milles analüüsitakse eesti keele vajadusi ning valmidust õppeks kolmandate riikide kodanike hulgas.  Analüüsi tulemuste põhjal valmis aruanne, mis on aluseks eesti keele õppe läbiviimise hanke tehniline kirjelduse loomisele. |
| 07/2020 –04/2021 | 19 020 | Haridus- ja Teadusministeerium  Joanna Kurvits  E-post: [joanna.kurvits@hm.ee](mailto:joanna.kurvits@hm.ee)  Tel: 7350216 | **Noorsootöös osalevate noorte rahulolu noorsootööga**  Uuringu eesmärgiks oli välja selgitada noorsootöös osalenud 7-26-aastaste noorte rahulolu erinevate noorsootöö tegevustega: avatud noorsootöö, huviharidus, huvitegevus, noortemalev, noortelaager, noorteühing, noorte osaluskogu, noorteprojektid. Oluline oli teada saada, millised tegurid mõjutavad kõige enam noori noorsootöö tegevustes osalemisel ja milline on noorte üldine rahulolu erinevate noorsootöö tegevustega. Samuti oli oluline teada saada, mis põhjustel noored noorsootöös ei osale.  Viide projektile:  https://www.ibs.ee/publikatsioonid/noorsootoos-osalevate-noorte-rahulolu-noorsootooga-2/ |
| 07/2020 –03/2021 | 23 200 | Haridus- ja Noorteamet  Epp Reedik  E-post: [reelika.pirk@entk.ee](mailto:reelika.pirk@entk.ee)  Tel: 5554 0250 | **Avatud noorsootöö, huvihariduse ja huvitegevuste võimalused noorte, eelkõige tõrjutusriskis noorte, sotsiaalse kaasatuse suurendamiseks ning vajadused nende võimaluste arendamiseks**  Uuringu eesmärk oli anda ülevaade avatud noorsootöö ning huvihariduse ja -tegevuse töövormide rakendamise ja arendamise teoreetilisest potentsiaalist tõrjutust ennetada ning noori rohkem ja kaasavamalt kaasata (sh tõrjutusriskis noori ja tõrjutusriski vähendavalt) lähtudes noorte (sh tõrjutusriskis noorte) spetsiifikast ja avatud noorsootöö, huvihariduse, -tegevuse valdkondlikust spetsiifikast (eesmärkidest, kasutatavatest metoodikatest, töömudelist ja traditsioonidest). Analüüsiti, mis takistab potentsiaali saavutamist ning millised on arenguvajadused selle paremaks saavutamiseks. Eesmärk oli anda ka ülevaade noorte (sh tõrjutusriskis noorte) tajutud tõrjutuse dimensioonidest ja põhjustest. Niisamuti selgitati välja noorte hinnangud sotsiaalse kaasatuse kui tõrjutust ja tõrjuturiski vähendava instrumendi võimekusele noorsootöös, sh noorte tajutud barjäärid osalemaks, eelistused ja vajadused noorsootöö vormidele ja meetoditele sotsiaalse kaasatuse suurendamiseks ning millist tuge vajavad noored hakkamasaamiseks ja tõrjutuse vältimiseks või sealt väljumiseks noorsootöö kaudu. Viide projektile:  <https://www.ibs.ee/publikatsioonid/noortetorjutuskaasatus/> |
| 08/2020 – 05/2021 | 138 726 | Kultuuriministeerium  Tarvi Sits  E-post: min@kul.ee | **Integratsiooni Monitooring 2020**  Monitooringu põhieesmärk on analüüsida Eesti ühiskonna kohanemis- ja lõimumisprotsesse 2020. aasta seisuga, et parandada ja uuendada teadmisi kohanemis- ja lõimumisprotsessi edukusest Eestis ja kavandada tegevusi selle toetamiseks.  Monitooringu tulemused aitavad:  1) mõista Eestis toimuvaid kohanemis- ja lõimumisprotsesse;  2) seirata LE 2020 ja selle rakendusplaani mõõdikuid (vt LISA 1) ning välja töötada mõõdikud RSÜ-le (nt uussisserändajate kohanemine Eestis);  3) anda sisend kohanemis- ja lõimumispoliitika kavandamisega seotud õigusaktide eelnõudele, programmidele, riigihangetele ja teavitusmaterjalidele;  4) Toetada ja anda sisendit ka teistele poliitikavaldkondadele, kes puutuvad kokku kultuurilise mitmekesisusega.  5) pakkuda võrdlevaid andmeid olulisimatele kohanemis- ja lõimumisindikaatoritele Euroopa Liidu tasandil.  Viide: https://www.ibs.ee/projektid/eesti-uhiskonna-integratsiooni-monitooring-2020/ |
| 04/2020 – 05/2022 | 149 935 | [Siseministeerium](https://www.siseministeerium.ee/)  Martin Eber  E-post: Martin.eber@siseministeerium.ee  Tel: 6125180 | **Kraadiõppuritest kolmandatest riikidest välistudengitele eesti tööturu võimaluste tutvustamise koolitused ja ühisüritused**  Projekti eesmärgiks on aidata Eestis õppivad välisüliõpilased ja tööandjad üksteisega kokku viia ning ära hoida osapoolte teadmatusest tulenevad erinevad eeldused takistada nendevahelist edukat töösuhet.  Aastatel 2020-2022 tehakse kolmandate riikide välistudengitele koolitusi, milles tutvustatakse Eesti tööturgu, sellesse sisenemise võimalusi ning selle iseärasusi. Lisaks tuuakse potentsiaalsed tööandjad ja kolmandatest riikidest pärit välisüliõpilased kokku erinevatel ühisüritustel.  Viide projektile: https://www.ibs.ee/projektid/kraadioppuritest-kolmandatest-riikidest-valistudengitele-eesti-tooturu-voimaluste-tutvustamise-koolitused-ja-uhisuritused/ |
| 04/2020 – 09/2020 | 35 840 | Rahandusministeerium | **Interreg V-A Eesti-Läti programmi 2014-2020 mõjuhindamine**  Eesmärk oli hinnata, kas programmi eraldatud rahalised vahendid põhjustasid positiivseid muutusi programmi piirkonnas ja või ka sellest väljaspool. Hindamise käigus uuriti, miks mõned sekkumised toimisid soovitud tulemustega ja mõned mitte ja millised olid/on sisemised ja/või välised piirangud, mis on takistanud programmi soovitud mõju saavutamast.  Uuringu raames intervjueeriti programmi juhtimise tasandi ametnikke ning seirekomitee liikmeid, viidi läbi veebiküsitlus rahastatud projektide partnerite seas ning toimusid intervjuud projektide partneritega nii Eestis kui ka Lätis. Uuring valmis 2020. aasta sügisel.  Viide projektile: https://www.ibs.ee/wp-content/uploads/Est\_Lat-2014-2020-FINAL-EVALUATION-REPORT.pdf |
| 04/2020 – 02/2021 |  | Euroopa Komisjon | **Lisandväärtuse tõstmine ja toorme tõhusam kasutamine biomajanduses ja selle sektorites**  Uuringu eesmärk on Eesti biomajanduse ja selle põhiliste väärtusahelate arengute ja bioressursside kasutamise võimaluste väljaselgitamine konkurentsivõime tõstmiseks. Võttes arvesse jätkusuutliku arengu põhimõtteid vaadeldakse lisandväärtuse tõstmise ja tooraine parema kasutamise perspektiive. Lähtudes väärtusahelate tervikkäsitlusest analüüsitakse Eesti biomajanduse hetkeseisu kuue väärtusahela lõikes: toit ja sööt; tselluloosi-, paberi-, puittooted ja puitehitus; tekstiil ja rõivad; kütused ja energia; biomaterjalid, kemikaalid, farmaatsia- ja plasttooted ja biomajandusega seotud ökosüsteemi teenused. Uuritakse parimate võimalike innovatiivsete tehnoloogiate sobivust Eesti bioressursside väärindamiseks. Töötatakse välja uued ärimudelid valitud valdkondades ja analüüsitakse nende sotsiaalmajanduslikku mõju. Välja töötatud ärimudelid ja stsenaariumid on kasutatavad ettevõtete ja otsustajate tegevuste ja poliitikameetmete tulevikku suunatud teadus- ja teadmispõhisel planeerimisel.  Balti Uuringute Instituudi roll projektis on Eesti biomajanduse 2035-2050 arengustsenaariumite analüüs. |
| 03/2020 – 06/2020 | 3750 | Vabaühenduste Liit | **Kogukonnapraktika jätkusuutlikkuse hindamine**  Balti Uuringute Instituut (IBS) viis Vabaühenduste Liidu tellimusel läbi kogukonnapraktika jätkusuutlikkuse hindamist. Kogukonnapraktika programmiga alustati pilootprojektina 2013/14 õppeaastal ja see toimub 48 koolis ning enam kui 250 vabaühenduses üle Eesti. Hindamise eesmärk oli:   1. Saada teada, kuidas koolid näevad kogukonnapraktika programmi jätkusuutlikkust ja milline on nende hinnangul Vabaühenduste Liidu roll selles. 2. Saada teada, kas ja kuidas on võimalik ning mõistlik hinnata programmis osalevate õpilaste hoiakute muutumist. 3. Saada sisendit kogukonnapraktika päeviku kohendamiseks.   Uuring tugines dokumendianalüüsile ja intervjuudele programmis osalenud koolide ning vabaühenduste esindajatega.  Viide projektile:  <https://www.ibs.ee/projektid/kogukonnapraktika-jatkusuutlikkuse-hindamine/> |
| 01/2020 – 04/2020 | 4000 | Vabaühenduste Liit | **Ajakirja Hea Kodanik mõjuanalüüs**  Balti Uuringute Instituut (IBS) viis Vabaühenduste Liidu tellimusel läbi ajakirja Hea Kodanik (trükiversiooni) mõjuanalüüsi. Mõjuanalüüsi eesmärk oli teada saada, kes (paberkandjal ajakirja tellinutest) seda tegelikult loevad, mida nad ajakirjast õpivad ja mis muutuks, kui ajakiri enam (trükituna) ei ilmuks. Lisaks soovisime teada saada, mil moel oleks tellijate hinnangul kõige parem tõsta inimeste teadlikkust valdkonnaga seotud ja ajakirjas kajastatavatest teemadest.  Nimetatud küsimustele vastuste leidmiseks tutvusime seonduvate dokumentidega, viisime läbi poolstruktureeritud intervjuud valdkonna ekspertide ja lugejatega ning ankeetküsitluse Hea Kodaniku lugejate seas*.*  Projektiga saab tutvuda:  <https://www.ibs.ee/publikatsioonid/hea-kodanik/> |
| 04/2020 – 12/2020 | 55 700 | Sotsiaalministeerium | **Noortegarantii tugisüsteemi rakendamise mõju ja tulemuslikkuse analüüs**  Balti Uuringute Instituut (IBS) analüüsis koostöös LevelLab OÜ-ga Sotsiaalministeeriumile Noortegarantii tugisüsteemi rakendamise mõju ja tulemuslikkust. Eesmärk oli hinnata, kui hästi NGTS aitab kaasa 16–26-aastaste mitteaktiivsete noorte tööturul osalemisele ja tööalaste konkurentsivõime suurendamisele. Täpsemalt vaadati rakendamise mõju ja tulemuslikkust, sh süsteemi toimivust ja kitsaskohti.  NGTS hindamisel toetuti kvantitatiivsetele andmetele tugisüsteemi raames kaardistatud ja selles osalenud noorte kohta. Lisaks koguti infot intervjuude ja fookusgruppidega erinevatelt tugisüsteemi rakendamisega seotud osapooltelt (tugisüsteemi kasutanud KOV juhtumikorraldajad, KOV-i poliitikakujundajad, KOV-i sisesed ja välised koostööpartnerid: koolid, Töötukassa jne), aga ka tugisüsteemis osalenud noortelt.  Projektiga saab tutvuda ibs kodulehel:  https://www.ibs.ee/publikatsioonid/noortegarantii-tugisusteemi-rakendamise-moju-ja-tulemuslikkuse-analuus/ |
| 01/2020 –01/2023 | Kogu eelarve 2 971 250.  IBS eelarve 414 687. | [Euroopa Komisjon](http://ec.europa.eu/) | **IMPACTOUR**  Balti Uuringute Instituudi roll projektis on analüüsida kultuuriturismi ja majandusarengu seoseid, pakkuda sellest tulenevalt välja mõjude hindamise alaseid lähenemisi ning aidata kaasa uudsete andmeanalüütiliste meetodide (suurandmed, sotsiaalmeedia, liiklusandmed, mobiilpositsioneerimine) rakendamisele mõjude hindamiseks kultuuriturismi valdkonnas.  Mõjude mõõtmiseks kogutakse ja pakutakse välja võtmeindikaatorid, mille alusel iga kultuuriturismi sihtkoht saab mõjusid ise määratleda ja tööriista abil hinnata. Tööriista metoodika töötatakse välja koostöös kultuuriturismi sihtkohtade ja võrgustikega üle Euroopa kokku 15 pilootprojekti abil. Pärast seda valideerivad tööriista 5 partnerit üle Euroopa, Eestist osaleb valideerimise faasis Tartu targa linna ja kultuuriturismi sihtkoha arendamise projekt.  Projekti lõppraport on avaldamisel, viide projektile: https://www.ibs.ee/projektid/impactour/ |
| 07/2019 – 12/2019 | 20 740 | Kultuuriministeerium | **Eesti ühiskonna integratsiooni monitooringu kontseptsiooni, metoodika ja korralduse uuring**  Läbiviidava uuringu põhiküsimus oli järgmine: kuivõrd sobib seniste monitooringute teoreetiline lähenemine, meetodid ning korraldus, et hinnata Eesti lõimumispoliitika muutuvas demograafilises, sotsiaalmajanduslikus ja kultuurilises kontekstis? Uuringu käigus analüüsiti nii seda, kuidas võiks integratsiooni monitooring välja näha 2020. aastal kui ka aastatel 2023–2030.  Uuring koosnes kolmest osast:  1) monitooringu korraldus, sh andmekogumine, registrite kasutamine, võimalik koostöö Statistikaametiga;  2) monitooringu teoreetiline kontseptsioon;  3) monitooringu metoodika, sh ankeetküsitluse küsimustik ning selle valideerimine ja täpsustamine.  Uuringu käigus analüüsiti sekundaarallikaid – seniseid monitooringuid, küsitlusankeete, lõimumise mõõtmist väljaspool Eestit ning kaasati intervjuude, seminaride ja ka fokusseeritud küsitluste kaudu valdkonna (nii lõimumise kui kitsama teemavaldkonna) eksperte ja poliitikakujundajaid.  Projekti lõppraport on avaldamisel, viide projektile: https://www.ibs.ee/projektid/eesti-uhiskonna-integratsiooni-monitooringu-kontseptsiooni-metoodika-ja-korralduse-uuring/ |
| 03/2019 –12/2019 | Kogu eelarve 35 112. IBS eelarve: 4000. | Riigikantselei  Strateegiabüroo | **Prioriteetse suuna „Haldusvõimekus“ vahehindamine**  Vahehindamise eesmärk oli anda hinnang haldusvõimekuse prioriteetse suuna kahe esimese eesmärgi täitmisele ning nende eesmärkide täitmiseks rahastatud tegevuste rakendamisele ja tulemuslikkusele, arvestades seejuures ka teisi sarnastel eesmärkidel tehtavaid tegevusi. |
| 05/2019 – 07/2019 | Kogu eelarve 7590. | SA Archimedes | **Noortekohtumiste programmi mõju uuring**  Esiteks hinnati programmi eesmärke ja mõju, selgitamaks välja, kuivõrd hästi aitab see kaasa väljatöötamisel oleva lõimumisvaldkonna arengukava Lõimuv Eesti 2030 põhieesmärkide saavutamisel ening Noortevaldkonna arengukava 2014-2020 läbivate põhimõtete ja eesmärkide saavutamisele. Teiseks analüüsiti, kuidas mõjutab programmis osaleminenoorte avatud ja sallivate hoiakute kujunemist ja püsivamate positiivsete kontaktide tekkimist Eestis elavate rahvusgruppide vahel. Kolmandaks hinnati, kuidas töötab Noortekohtumiste programm mitteformaalse hariduse tööriistana ja kuidas soodustab mitteformaalset õpet.  Uuringus kasutatud meetodid: intervjuud, fookusgrupi intervjuud, kvantitatiivsete andmete järelanalüüs. Kokku saadi 23 noortejuhi vastused: 13 intervjuud 19 inimesega ja kolm kirjalikku vastust neljalt inimeselt.  Viide projektile: https://noored.ee/wp-content/uploads/2019/11/PNK-2019-aruanne-\_FINAL\_veebis\_avaldamiseks.pdf |
| 01/2019 – 06/2021 | Kogu eelarve 1 940 000.  IBS eelarve 221 090. | Euroopa Komisjon | **Green Silver Age Mobility (GreenSAM)**  Projekt soovib näidata, kuidas väiksed muudatused otsustusprotsessides (eelkõige kaasamise edendamises) võivad  suurendada eakate vastuvõtlikkust uutele mobiilsuslahendustele, mis on väga oluline vananeva rahvastiku ja demograafiliste muutuste valguses. Eduka kaasamise  kasutegurite demonstreerimiseks asuvad GreenSAM partnered lahendama kolme spetsiifilist mobiilsusega seotud väljakutset: (1) Kuidas muuta rattaringluse süsteemid eakaid arvestavamaks? (2) Kuidas saab ühistransport olla eakaid  arvestavam? (3) Kuidas kujundada avalikku ruumi, et ka eakad tunneksid end seal enesekindlalt ja suureneks nende valmisolek rohelisi mobiilsuslahendusi kasutada?  Projektipartnerid arendavad välja mudellahendused iga probleemi jaoks, et näidata, kuidas parem eakate kaasamine muudab mobiilsusmustreid ja suurendab eakate valmisolekut keskkonnasõbralikke mobiilsuslahendusi kasutada.  Viide projektile: https://projects.interreg-baltic.eu/projects/greensam-175.html |

Vt teisi ja varasemaid projekte Balti Uuringute Instituudi veebilehelt **www.ibs.ee.**